Binneland se Delia ontdek emosies in toneel
JY LEES NOU Binneland se Delia ontdek emosies in toneel
Die drama-gogga het Odelle de Wet, oftewel Delia Richter in Binneland, lankal gebyt. Sy was nog op skool toe sy besef het sy wil 'n aktrise wees.
Haar gunsteling aktrises is Meryl Streep, Jennifer Aniston en Nicole Kidman. Sy bewonder Meryl Streep se uitbeelding van so baie verskillende karakters en hul emosies, terwyl Jennifer se comic timing en die manier waarop sy haarself fisies versorg, Odelle se respek wen. Wat het sy en dié aktrises met mekaar gemeen? "Droë komedie en die feit dat ek graag rolle sal wil – en glo ek kan – vertolk waarin ek myself totaal transformeer in 'n ander persoon," antwoord sy. Soos wat Nicole Kidman 'n ander persoon kon word in The Hours. "My droomrol is 'n emosioneel en psigologies gedrewe karakter. En dalk ook 'n aksie karakter met baie fisiese toneelspel waar ek dalk opgelei moet word in 'n spesifieke dissipline soos die krygskunste."
"Én fisiese teater!" Op die ou end weet niemand wat die toekoms gaan inhou nie. Behalwe Delia Richter, natuurlik. Vir haar wag daar in die toekoms "intrige, spannende afwagting en groot verrassings!"